
        REPUBLIKA HRVATSKA

SPLITSKO-DALMATINSKA ŽUPANIJA 

             OPĆINA ŠOLTA
PRIJEDLOG ZA RASPRAVU: 
 Plana upravljanja destinacijom Općine Šolta od 2026. do 2029. godine                                                                
 PRAVNI TEMELJ:   članak 25.stavka 8. Zakona o turizmu („Narodne novine“ broj 156/23) 
                                 i čl. 28.Statuta Općine Šolta („Službeni glasnik  Općine Šolta“ br. 06/21)                                                                                                                            
PREDLAGATELJ:                                       Općinski načelnik

IZVJESTITELJ:                                           Direktorica TZ Općine Šolta, Maja Radman
NADLEŽNOST ZA DONOŠENJE:              Općinsko vijeće Općine Šolta
Grohote,  siječanj 2026. godine

         REPUBLIKA HRVATSKA

SPLITSKO-DALMATINSKA ŽUPANIJA 

                 OPĆINA ŠOLTA 

           OPĆINSKI NAČELNIK

KLASA: 334-01/25-01/02    

URBROJ:  2181-49-03-26-05
Grohote, 09. siječnja 2026. godine
             Na temelju odredbe članka 25. Zakona o turizmu („Narodne novine“ broj 156/23) i članka  44. Statuta Općine Šolta ('' Službeni glasnik Općine Šolta '' br. 06/21) načelnik Općine Šolta dana  09. siječnja 2026.godine donosi:

Z A K L J U Č A K

        1. Utvrđuje se prijedlog Nacrta Plana upravljanja destinacijom Općine Šolta od 2026. do 2029. godine , u tekstu koji se prilaže ovom Zaključku i čini njegov sastavni dio.                                           

       2.  Prijedlog iz točke 1. ovog Zaključka prosljeđuje se Općinskom vijeću Općine Šolta na             

 razmatranje i usvajanje.

                                                                                                         NAČELNIK:      

                                                                                             Nikola Cecić-Karuzić, ing.

Dostaviti:                                                                                   

1. Općinsko vijeće Općine Šolta 

2. Jedinstveni upravni odjel 

3.  Arhiva 

NACRT PRIJEDLOGA 

Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12. 19/13., 137/15., 123/17. i 98/19, 144/20.), članka 25. stavka 8. Zakona o turizmu („Narodne novine“ broj 156/23) i članka 28. Statuta Općine  Šolta („Službeni glasnik Općine  Šolta“ broj 06/21), po prijedlogu turističkog vijeća Turističke zajednice Općine Šolta, Općinsko vijeće Općine  Šolta dana ________ 2026. godine donijelo je 
ODLUKU
o usvajanju Plana upravljanja destinacijom Općine Šolta od 2026. do 2029. godine
I.

Ovom Odlukom usvaja se Plana upravljanja destinacijom Općine Šolta od 2026. do 2029. godine (dalje u tekstu: Plan).
II.

Plan iz točke 1. ove Odluke čini sastavni dio ove Odluke i objavit će se na internetskoj stranici Općine Šolta http://www.solta.hr.

 

III.

Ova Odluka stupa na snagu osmog dana od dana objave u „Službenom glasniku Općine Šolta“.

 

KLASA: 334-01/25-01/02

URBROJ: 

                                                                                PREDSJEDNICA OPĆINSKOG VIJEĆA









   Nataša Blagaić

OBRAZLOŽENJE
Odredbom  članka 25. Zakona o turizmu („Narodne novine“ broj 156/23) propisano je da je Plan upravljanja destinacijom  planski dokument za razvoj održive destinacije.

Plan upravljanja destinacijom izrađuje turistička zajednica za područje jedne ili više lokalnih ili regionalnih turističkih zajednica te Turistička zajednica Grada Zagreba.

Plan upravljanja destinacijom izrađuje se za razdoblje od četiri godine.

Plan upravljanja destinacijom određuje smjer razvoja destinacije u skladu s aktima strateškog planiranja, prostornim planovima, planom upravljanja kulturnim dobrima i drugim važećim planovima i propisima, a sadrži:

– analizu stanja

– popis resursne osnove

– pokazatelje održivosti na razini destinacije propisane člankom 14. ovoga Zakona

– razvojni smjer s mjerama i aktivnostima potrebnim za njegovo ostvarenje

– prijedlog smjernica i preporuka za razvoj ili unaprjeđenje destinacije te

– popis projekata koji pridonose provedbi mjera potrebnih za doprinos ostvarenju pokazatelja održivosti na razini destinacije

– popis projekata od posebnog značaja za razvoj destinacije.

U postupku donošenja plana upravljanja destinacijom turistička zajednica dužna je provesti javno savjetovanje o prijedlogu izrađenog plana upravljanja destinacijom te na drugi primjeren način osigurati sudjelovanje lokalnog stanovništva u postupku donošenja, sukladno propisu kojim se uređuje pravo na pristup informacijama.

Plan upravljanja destinacijom donosi predstavničko tijelo jedinice lokalne odnosno područne (regionalne) samouprave na prijedlog turističkog vijeća turističke zajednice.

Usvojeni plan upravljanja destinacijom objavljuje se u službenom glasniku jedinice lokalne odnosno područne (regionalne) samouprave i na mrežnim stranicama turističke zajednice.

Plan upravljanja destinacijom mijenja se na isti način kako je usvojen.

Metodologiju izrade plana upravljanja destinacijom, uključivanja ključnih dionika iz stavka 5. ovoga članka, izrade analize stanja i definiranja projekata značajnih za razvoj destinacije donosi ministar pravilnikom.

O prijedlogu ove odluke održano je  savjetovanje sa zainteresiranom javnošću te je sastavljeno izvješće koje je javno objavljeno na mrežnoj stranci Općine Šolta. U postupku savjetovanja nije se javio nitko od predstavnika zainteresirane javnosti.

DOSTAVITI:  
1. Turistička zajednica Općine Šolta, poštom preporučeno                                                                                

2. za Službeni glasnik Općine Šolta, ovdje.
3. Jedinstveni upravni odjel Općine Šolta, ovdje.
4. Arhiva, ovdje. 

